《议开水沙连番界杂作六首》
清代·石福作

彰化东南境，二十四番藔。宽旷兼沃衍，气势亦雄骁。

兹土百年后，作邑不须龟。近以险阻弃，绝人长蓬蒿。

利在曷可绝，番黎苦相招。不为民之宅，将为贼之巢。

遐荒莫过问，啸聚藏鸱枭。何如听民辟，戒备一方遥。

行古屯田法，令彼伏莽消。

作者简介：石福作（？～1848），号岱洲，福建安溪人。清嘉庆五年（1800）举人。道光间游台，尝任澎湖文石书院山长，道光二十八年（1848），卒于台湾。